Jon Gunnar Pedersen

Jon Gunnar Pedersen (født 1962)Dagens Næringsliv, Magasinet, s. 36, 30. november 2013 er en norsk finansmann, rådgiver for det offentlige og politiker for Høyre. Han var politisk rådgiver for statsråd Kristin Clemet 1989–1990, rådgiver for Høyre 1990–1994, arbeidet i Orkla Finans fra 1994 til 2002, var rådgiver i eierskapssaker for staten 2002–2007, statssekretær i Finansdepartementet 2013–2015, og er partner i Arctic Securities siden 2007.

 Utdannelse 
Pedersen er cand.mag. med sosialøkonomi, statsvitenskap og et årsstudium i historie fra Universitetet i Oslo. Han avla deretter en MBA-grad ved Northeastern University med spesialisering i konkurser.Tonje Kufaas Tellefsen (Bautaen  (pdf). Kapital, nr. 6 2010. Hentet 11. november 2013

 Karriere som økonom 
Pedersen var ansatt i Orkla Finans (senere del av SEB Enskilda) fra 1994 til 2002. I denne perioden hadde han også oppdrag fra staten i forbindelse med børsnoteringen av Telenor og Statoil. Han var som medlem i en nordisk rådgivningsgruppe involvert i en planlagt fusjon av Telenor og Telia som ikke ble noe av.

I perioden 2002 til 2007 jobbet Pedersen som fast rådgiver for staten i eierskapsspørsmål i forskjellige departement, inkludert Næringsdepartementet. Han jobbet også som konsulent for Svein Aaser i DNB. 

I 2007 ble han med som partner i det nystartede firmaet Arctic Securities som var initiert av Mads Syversen og Petter Bakken. Her ble han blant annet leid inn for å lage en handlingsplan for Kjell Inge Røkkes næringsengasjement og han hadde koordineringsansvaret da Olje- og energidepartementet økte sin eierandel i Statoil til 67 prosent,Trond Gram (23. april 2009) Får råd fra statens rådgiver Teknisk Ukeblad. Hentet 11. oktober 2013 et mål som ble nådd i 2009.  

 Politisk karriere 
Pedersen var medlem av Unge Høyre og aktiv i Norges Gymnasiastsamband. Etter han kom tilbake fra studieoppholdet i USA i 1989 ble han personlig sekretær for daværende arbeids- og administrasjonsminister Kristin Clemet til 1990. Han jobbet deretter som leder av politisk avdeling for Høyres hovedorganisasjon fram til 1994.

Under Stortingsvalget 2013 ga Pedersen  kr. i økonomisk støtte til Høyre.Jonas Sverrisson Rasch (18. oktober 2013) Ga fem millioner til politiske partier Dagbladet. Hentet 11. november 2013.

Ved dannelsen av Erna Solbergs regjering i oktober 2013 ble Pedersen utnevnt til statssekretær for finansminister Siv Jensen. Han ble da Høyres representant i Finansdepartementet hvor resten av den politiske ledelsen er fra Fremskrittspartiet.Ole Eikeland og Niels Ruben Ravnaas (17. oktober 2013) Jon Gunnar burde hatt jobben til Siv Jensen  NA24.

Pedersen hadde permisjon fra stillingen i Arctic Securities i perioden han var statssekretær, og satte bort sin eierandel til eksterne forvaltere. BI-professor Petter Gottschalk mente Pedersen burde sagt opp stillingen istedenfor å søke permisjon for å hindre mistanke om interessekonflikt, mens jus-professor Jan Fridthjof Bernt mente det ikke var av juridisk betydning om han sa opp eller hadde permisjon.Eric Brekstad Utheim m.fl. (16. oktober 2013) - Han burde ha sluttet  E24. Hentet 11. november 2013. Pedersen la i slutten av oktober 2013 fram en oversikt over kundeforhold han hadde hatt i tiden hos Arctic.Ellen Viseth (30. oktober 2013) Se statssekretærens kundeliste NRK. Hentet 11. november 2013

I 2015 søkte Pedersen om avskjed som statssekretær, og gikk tilbake til stillingen i Arctic Securities.

 Privatliv 
Pedersen er oppvokst i Grue i Hedmark og bosatt i Nevlunghavn i Larvik. Han er interessert i historie, er anglofil med medlemskap i Norsk-Britisk forening siden han var 13 år og er en boksamler. Han har oppgitt helsebekymringer i forbindelse med stort arbeidspress som medvirkende til at han forlot meglerbransjen i 2002 og var borte en stund før han returnerte til et nytt meglerhus i 2007.

 Referanser 

 Eksterne lenker 

  «Usannsynlig intelligent» finanstopp er Høyres mann hos Siv Jensen», fra Aftenposten, 16. oktober 2013

Kategori:Norske finansfolk
Kategori:Norske økonomer
Kategori:Statssekretærer i Regjeringen Solberg
Kategori:Statssekretærer fra Høyre
Kategori:Personer fra Grue kommune